**PLAKETE GRADA ZAGREBA:**

Na temelju članka 56. stavka 1. točke 17. Statuta Grada Zagreba (Službeni glasnik Grada Zagreba 19/99, 19/01, 20/01 - pročišćeni tekst, 10/04, 18/05, 2/06, 18/06, 7/09, 16/09, 25/09, 10/10 i 4/13) i članka 11. stavka 2. Odluke o javnim priznanjima Grada Zagreba (Službeni glasnik Grada Zagreba 4/00, 8/02, 1/04, 20/04, 18/06, 16/09 i 3/10), gradonačelnik Grada Zagreba, 14. svibnja 2013., donosi

**ZAKLJUČAK**

**o dodjeli Plaketa Grada Zagreba**

**I.** Dodjeljuje se Plaketa Grada Zagreba:

**1. Prof. dr. sc. Nikici Gabriću, specijalistu oftamologu, redovnom profesoru na Medicinskom *fakultetu Sveučilišta u Rijeci te suradnom članu Akademije medicinskih znanosti Hrvatske***

**-** za predanost struci i znanosti

**2. Ivanu Ivančiću, profesoru tjelesne i zdravstvene kulture, atletskom treneru**

- za vrhunske rezultate u sportu

**3. Nensi Atanasov Premelč, prof., umjetničkoj ravnateljici dječjeg zbora Klinci s Ribnjaka**

- za najviše zasluge i promicanje kulture u Gradu Zagrebu

**4. Dr. sc. Vladimiru Sokolu, ravnatelju Muzeja Prigorja**

- za osnivanje i rad Muzeja Sesvetskog Prigorja, znanstveni rad o hrvatskoj srednjovjekovnoj baštini i istraživački rad na arheološkim lokalitetima

**5. Borisu Sakaču, umirovljenom savjetniku za informacijsku tehnologiju Međunarodnoga olimpijskog odbora**

- za najviše zasluge u promicanju i unapređenju informatičkih rješenja u sportu u Gradu Zagrebu i svijetu

**6. Olgi Pakalović, glumici, članici Drame Hrvatskoga narodnog kazališta**

- za glumačka ostvarenja u predstavama *Gospoda Glembajevi*, *Maškarate ispod kuplja* i *Na tri kralja*

**7. Farmaceutsko-biokemijskom fakultetu Sveučilišta u Zagrebu**

- za izvrsnost i predanost u znanstveno-nastavnom i stručnom djelovanju u neprekinutom nizu od 130 akademskih godina

**8. HGM jazz orkestru Zagreb i mo. Sigiju Feiglu, umjetničkom voditelju i stalnom dirigentu**

- za promicanje prosvjete, kulture i umjetnosti Grada Zagreba

**9. Muzeju prekinutih veza**

- za poticanje inovacija u muzejskoj djelatnosti

**10. Udruzi** **roditelja djece s posebnim potrebama "Put u život" (PUŽ)**

- za podizanje kvalitete življenja osoba s posebnim potrebama

**11. Udruzi pčelara neposrednih proizvođača "Pčelinjak"**

- za ustrajno organiziranje i šest godina provođenja volonterskog projekta Pčelarsko dežurstvo Grada Zagreba

**12. Časopisu *Zagreb, moj grad***

- za promicanje zagrebačke povijesti i kulture

**MEDALJE GRADA ZAGREBA:**

***Na temelju članka 56., stavka 1., točke 17. Statuta Grada Zagreba i članka 11. stavka 2. i članka 31. stavka 1. Odluke o javnim priznanjima Grada Zagreba****,* ***gradonačelnik Grada Zagreba donio je Zaključak o dodjeli medalje Grada Zagreba,***

***OSNOVNIM ŠKOLAMA Grada Zagreba, za izniman doprinos u osnovnom odgoju i obrazovanju, i to:***

**1. Osnovnoj školi „bana Josipa Jelačića“;**

**2. Osnovnoj školi „braće Radić“ iz Botinca;**

**3. Osnovnoj školi „Brestje“ Sesvete;**

**4. Osnovnoj školi „Izidora Kršnjavoga“;**

**5. Osnovnoj školi „Vrbani“;**

**6. Osnovnoj školi dr. „Vinka Žganca“, Kozari Bok.**

***Medalju Grada Zagreba, dobile su i neke SREDNJE ŠKOLE Grada Zagreba, i to za izniman doprinos u srednjem odgoju i obrazovanju:***

**1. XI. gimnaziji;**

**2. VII. gimnaziji;**

**3. Srednjoj školi Sesvete;**

**4. Učeničkom domu Novi Zagreb**

**5. Tehnička škola Zagreb (Palmotićeva)**

***Medalje Grada Zagreba dobili su i kulturno umjetnička društva - za izniman doprinos u njegovanju tradicijske baštine:***

***1. KUD „Dragutin Domjanić“ iz Vugrovca***

***2.* Folklorni ansambl *„Sesvetska Sela“***

***3. KUD-u Bukovac***

***4. KUD „Sijač Lučko“***

***5.******KUD „Horvati“***

***U povodu obilježavanja 65. obljetnice rada Medalju Grada Zagreba dobio je:***

***Folklorni ansambl studentskog kulturno umjetničkog društva „Ivan Goran Kovačić“***

***Medalju Grada Zagreba, za uzoran uspjeh i nesebično zalaganje u radu dobila je:***

***Matilda Banković,*** umirovljena djelatnica Gradske uprave Grada Zagreba (GU za katastar i geodetske poslove).